**Aslak Rakli Hartberg** (født 1. mai 1975 i Oslo), bedre kjent som *Alis*, er en norsk rapper og kontrabassist. Han er frontfigur i det norske hiphopbandet Klovner i kamp og står bak soloprosjektet ASLAK og Aslak Hartberg som THE FUZZ.

Han vokste opp på Biri i Oppland og flyttet i 1987 til Oslo sammen med sine foreldre. Som 16-åring begynte han å opptre som kontrabassist i miljøet rundt Oslo jazzhus i Toftesgate. Her spilte han i flere band, blant annet For Sure med Sjur Miljeteig, og Gest med Tord Gustavsen.[]

Hartberg startet bandet Klovner i kamp i 1994 sammen med Sveinung Eide. Samme året var han med å starte gruppa Oslo Fluid. Til sammen ga disse bandene ut syv plater, pluss flere singler og EP-er. I 1995 ble han med i Pimp image, et norsk pop-band inspirert av acid-jazz-bølgen. Hartberg var i disse årene også en aktiv del av Oslos graffitimiljø.

I 1999 var han med å starte plateselskapet City Connections, som spesialiserte seg på norske hiphop-utgivelser.

Som 20-åring erstattet han Bjørn Kjellemyr som bassist i Halle/Eberson Quartet, og på slutten av 90-tallet startet han gruppa Shining sammen med Jørgen Munkeby, Morten Qvenild og Torstein Lofthus. Gruppen utga tre plater før Hartberg sluttet i 2005.

Hartberg mottok Spellemannprisen 2001 med Klovner i kamp. Han vant også Alarmprisen med gruppa Shining.

Hartberg og Esben Selvig fikk i 2002 Edvard-prisen i klassen tekst til musikk for Klovner i kamp-sangen «Nattens sønner».[] I 2006 ble Klovner i kamp oppløst. I 2009 holdt de gjenforeningskonsert på den danske Roskilde-festivalen, der Hartberg og Selvig introduserte sitt nye band Yoga Fire.

Hartberg spiller i rockebandet Yoga Fire sammen med Jonas Forsang Moksnes, Benjamin Helstad, Sveinung Eide og Søren Brandt. Gruppen mottok i 2009 MTV European award i kategorien «Beste gruppe», og vant Spellemannsprisen for beste musikkvideo.[]

### Komponist

I 2005 komponerte Aslak Hartberg musikken til TV-serien Gutta Boys for NRK, som ble  Emmy-nominert i USA.[] Året etter komponerte han musikken til Norges Oscar-bidrag *Tatt av kvinnen*, regissert av Petter Næss.

I 2009 vant han Kanonprisen for beste filmmusikk under Kosmorama internasjonale filmfestival for filmen *I et speil i en gåte*, regissert av Jesper W. Nilsen.

Han komponerte musikken til den danske TV-serien *Pagten* for DR1 i 2009[], og musikken til spillefilmen *Keepern til Liverpool* i 2010.

Hartberg var musikalsk ansvarlig og komponist for Lars Saabye Christensen-stykket «Chet spiler ikke her» med Torbjørn Harr på Torshovteateret i 2009/2010.[] Han bidrar som skuespiller i filmene *90 minutter* og *Å begrave en hund*. I sistnevnte produksjon er han også komponist. Hartberg spiller nå[*når?*] i rockebandet Yoga Fire sammen med Jonas Forsang Moksnes, Benjamin Helstad, Sveinung Eide og Søren Brandt. Gruppen mottok i 2009 MTV European award i kategorien «Beste gruppe», og vant Spellemannsprisen for beste musikkvideo.[]

I 2011 gav han ut soloalbumet *The Dancer* på plateselskapet Oslo Records, under navnet Aslak Hartberg som THE FUZZ. Bugge Wesseltoft var en av bidragsyterne på dette albumet.

I 2016 kom hans første soloalbum ut. Albumet bærer tittelen *Gift*. På denne platen medvirket blant andre saksofonisten Bendik Hofseth. Duetten *Over og ut* med Bertine Zetlitz ble A-listet på P1 i åtte uker.

### *Heimebane*

Hartberg ble engasjert til å komponere musikken til TV-serien *Heimebane*, en dramaserie som ble vist på NRK*.* For musikken til andre sesong av *Heimebane* vant han fagprisen for beste originalmusikk under Gullruten 2019.

Han har også skrevet boken *Fuck you eller penga tilbake* som kom ut på Tiden forlag høsten 2009.

Aslak Hartberg er bror til tegneserietegner Flu Hartberg.

Diskografi
----------

* 2001 – medShining: *Where the Ragged People Go* (BP)
* 2003 – med Shining: *Sweet Shanghai Devil* (Jazzland)
* 2005 – med Shining: *In the Kingdom of Kitsch You Will Be a Monster* (Rune Grammofon)
* 2000 – med Klovner i kamp: *Schwin* (City connections)
* 2001 – med Klovner i kamp: *Bjølsen hospital* (City Connections)
* 2003 – med Klovner i kamp: *Kunsten å fortelle* (City Connection)
* 2005 – med Klovner i kamp: *Ørnen tek ikkje unga* (Tuba record)
* 1997 – med Oslo Fluid: *Dynamite* (C+C records)
* 1998 – med Oslo Fluid: *Waffelman EP* (C+C Records)
* 2000 – med Oslo Fluid: *Cycles of Life* (City Connections)
* 1996 – med Pimp Image: *Whisper 2000* (Virgin)
* 2002 – med Torbjørn Sunde Oktett: Tyskland
* 2001 – med Jon Eberson 00 Quartet: 'The O O Quartet *(Curling Legs)*
* 2006 – med Håkon Storm-Mathisen: *Matzukaze*
* 2004 – med Jan Martin Smørdals Acoustic Accident: *QS*, AIM
* 2009 – med Yoga Fire: *Fuck you eller penga tilbake* (MTG)
* 2013 – med Yoga Fire: *Opp som en konge* (MTG)
* 2013 – Aslak Hartberg’s THE FUZZ: *The dancer* (Oslo Records)
* 2014 – Harr & Hartberg, *Døden er dårlig gjort* (Feber Records)

Hartberg har dessuten medvirket på platene til blant andre Paperboys, Apollo, URO og Lars Beckstrøm.

Referanser
----------

1. ↑   Discogs, Discogs artist-ID 518818[Hentet fra Wikidata]
2. ↑   Freebase-data fra Google[Hentet fra Wikidata]
3. ↑   «Gullrutens arkiv for 2019»[Hentet fra Wikidata]
4. ↑  Bjørn Egil Halvorsen: *Pandemi ga ham harmoni......*- Aftenposten 5. juni 2021
5. 1 2  Aslak Hartberg (10. november 2016). «ASLAK: Ensom Klovn i Kamp». *read.tidal.com*. Tidal. Besøkt 17. juli 2019.
6. 1 2 3 4 5  Johannessen, Gitte (8. juni 2018). «Klovn på Heimebane». *Sunnmørsposten - smp.no* **(norsk nynorsk)**. NTB. Besøkt 17. juli 2019.
7. ↑  «Klovner i ny kamp». *www.dagsavisen.no* **(norsk)**. 4. juli 2009. Besøkt 17. juli 2019. «Hip hop-gruppa Klovner i Kamp gjorde en enestående gjenforeningskonsert i Roskilde i går. I dag skifter de navn til Yoga Fire og -Vi inngikk en pakt for ti år siden om at vi aldri skulle til Roskilde før vi fikk spille der selv. Og nå er vi her med to band, sier de. Gjengen består av Espen Dansken Selvig , Aslak Alis Hartberg (som var frontfigurene i Klovner I Kamp), Thomas Fingeren Gullestad, Sveinung Doktoren Eide, Søren Posen Brandt og Jonas Apollo Forsang Moksnes. Rapperne blir selvfølgelig mottatt som konger i Roskilde. Gamle favoritter som "Oslo" og "Kaninkoker" setter et stort publikum i sving. Klovner I Kamp ble kjent for ti år siden som et av de første norske hip hop-bandene som rappet på norsk. I årene som fulgte ble dette den naturligste del av verden. Men Klovner I Kamp ga seg mens leken var god, etter fire suksessrike album.»
8. ↑  «Tre priser til «Mannen som elsket Yngve»». *Stavanger Aftenblad* **(norsk)**. NTB. 9. mars 2009. Besøkt 17. juli 2019. «.»
9. ↑  «Slik laget han musikk til «Heimebane»». *www.klartale.no* **(norsk)**. 10. juni 2018. Besøkt 17. juli 2019.
10. ↑  «Gullruten fagprisene 2019: Vinnerne». *rushprint.no*. 2. mai 2019. Besøkt 3. mai 2019.

Eksterne lenker
---------------

* Om Aslak Hartberg Arkivert 26. oktober 2012 hos Wayback Machine. fra rockpedia.no
* (en) Aslak Hartberg på Internet Movie Database Rediger på Wikidata

* (no) Aslak Hartberg hos Sceneweb Rediger på Wikidata

* (da) Aslak Hartberg på Filmdatabasen Rediger på Wikidata

* (da) Aslak Hartberg på danskefilm.dk Rediger på Wikidata

* (en) Aslak Hartberg hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** MusicBrainz **·** Discogs
 |